kalixlouiis/myanmar-wikipedia-corpus huggingface dataset:
လက်နက်ကိုင် အဖွဲ့အစည်းများသည် ပါတီစွဲ နိုင်ငံရေးဆန်သော အဖွဲ့အစည်း မဖြစ်ရ။
ရဲအဖွဲ့အစည်းသည် ပညာရှင်ဆန်ပြီး၊ (ပြည်သူလူထု၏ စောင့်ကြည့် ထိန်းသိမ်းကွပ်ကဲမှုအောက်တွင်) နိုင်ငံရေးကင်းသော အဖွဲ့ ဖြစ်ရမည်။
ပြိုင်ဆိုင်ခြင်း အနည်းဆုံး ပါတီကြီး ၂ ခုသည် လွတ်လပ်စွာ လွှတ်တော်တွင်းတွင် ယှဉ်ပြိုင်သင့်ပြီး အုပ်ချုပ်ရေး မဏ္ဍိုင်တွင် အဓိပ္ပာယ်ရှိစွာ ပါဝင်နိုင်သူများ ဖြစ်ရမည်။
ပါတီသစ်များ ဝင်ရောက်ယှဉ်ပြိုင်မှုတွင်လည်း အတားအဆီးများ မရှိသင့်ပေ။
ရွေးကောက်ပွဲများ၊ ပါတီများကို လွတ်လပ်စွာ စောင့်ကြည့်သော အဖွဲ့အစည်းများလည်း ရှိရမည်။
ပါတီတိုင်းသည် သတင်းအဖွဲ့အစည်များနှင့် လွတ်လပ်စွာဆက်ဆံ၍ သတင်းဖော်ထုတ်ခွင့် ရှိရမည်။
အစိုးရရန်ပုံငွေကို အသုံးပြု၍ အဏာရပါတီက ယှဉ်ပြိုင်ခြင်းမျိုး မရှိရပေ။
ငွေပေးဝယ်သော ဆန္ဒမဲများ၊ မတရား ရွေးကောက်ပွဲမျိုး မဖြစ်စေရ။
ရွေးကောက်ပွဲကော်မရှင် ရွေးကောက်ပွဲကော်မရှင်သည် ပါတီများမှ မဲစနစ်ဖြင့်ရွေးချယ်ထားသူများဖြစ်ရမည်။
ဘက်လိုက်မှု မရှိစေရ၊ ဘက်လိုက်မှုဖြစ်ပေါ်ခဲ့ပါက တရားဥပဒေအရစီရင် ခွင့်ရှိရမည်။
ကဏ္ဍ:ဒီမိုကရေစီ ကဏ္ဍ:ဒီမိုကရေစီ အမျိုးအစားများ။
မြန်မာအမျိုးစောင့်ဥပဒေ(Interfaith Marriage Law ) ကို မစိုးရိမ်တိုက်သစ် နာယက ပရိယတ္တိသာသနာဟိတ (သကျသီဟ) ဓမ္မာစရိယ ဆရာတော် အရှင်ဝီရသူ နှင့် သံဃာများက၂၀၁၃ ခုနစ်၊ ဇွန်လတွင် မြန်မာ ဗုဒ္ဓဘာသာ အမျိုးသမီးများ ဘာသာခြားနှင့် အိမ်ထောင်ပြုမှုက ကာကွယ်ဖို့ မျိုးစောင့်ဥပဒေ ပြဋ္ဌာန်းနိုင်ရန် ဥပဒေကြမ်းရေးဆွဲ တင်ပြခဲ့သည်။
မြန်မာ ဗုဒ္ဓဘာသာ အမျိုးသမီးများ ဘာသာခြားနှင့် အိမ်ထောင်ပြုမှုက ကာကွယ်ဖို့ မျိုးစောင့်ဥပဒေကို ပြဋ္ဌာန်းနိုင်ရန် သာသနဓဇ ဓမ္မာစရိယ ဆရာတော် ဒေါက်တာ ဓမ္မပီယ ဆရာတော် ဦးဝီရသူ စသော သံဃာတော် အရှင်သူမြတ်များက ဥပဒေကြမ်းရေးဆွဲ တင်ပြခဲ့သည်။
Monks Rally Behind Bill That Would Restrict Interfaith Marriage ဥပဒေဖော်ဆောင်ရန် လုပ်ဆောင်မှုများ ၂၀၁၃ ဇူလိုင် ၂၇ တွင် ရန်ကုန်တိုင်း၊ အင်းစိန်မြို့နယ်ရှိ အောက်ဆန်းတောရတပ်ဦးကျောင်းတွင် သံဃာ ၁၅၀၀ ခန့် စုဝေး၍ ဥပဒေကို ဆွေးနွေးခဲ့ကြသည်။
ထိုသို့ဆွေးနွေးရာတွင် သီတဂူဆရာတော်၊ သီရိလင်္ကာ၊ ထိုင်း၊ အိန္ဒိယ၊ အမေရိကန်ပြည်ထောင်စုတို့မှ ဗုဒ္ဓဘာသာဆိုင်ရာ ကိုယ်စားလှယ်များ တက်ရောက်ခဲ့ကြသည်။
ဥပဒေအချောမသတ်နိုင်သေးမီ အခြားဘာသာဝင်အမျိုးသားများကို အိမ်ထောင်ပြုသော ဗုဒ္ဓဘာသာဝင် မြန်မာအမျိုးသမီးများကိုကာကွယ်ရန်ဟူ၍ တက်ရောက်သူများ သဘောတူကြသည်။
ပြောရေးဆိုခွင့်ရှိသူ ဆရာတော်တစ်ပါးက အဖွဲ့သည် ဥပဒေကြမ်းကို ရေးဆွဲနေပြီး ဥပဒေပညာရှင်များ၏ အကူအညီဖြင့် ပြီးမြောက်လျှင် ပြည်သူလူထုထံသို့ တင်ပြသွား၍ တုံ့ပြန်ပြောဆိုမှုများကို ရရှိပြီးနောက် လွှတ်တော်သို့ တင်မည်ဟု ပြောကြားခဲ့သည်။
ဥပဒေကြမ်းအား ဇွန်လတွင် ကျင်းပခဲ့သည့် ငြိမ်းချမ်းရေးညီလာခံသို့ တင်ပြခဲ့ကြရာ ပြည်တွင်းပြည်ပမှ လေ့လာသုံးသပ်သူအချို့က ဘာသာရေးကွဲပြားမှု၊ တင်းမာမှုများ ဖြစ်ပေါ်လာနိုင်သည်ဟု စိုးရိမ်သောကကို ဖော်ပြခဲ့ကြသည်။
ဗုဒ္ဓဘာသာကိုလည်း အလားတူ ကာကွယ်ပိုင်ခွင့် ....ဘာသာ အသီးသီးမှာ သူတို့ဘာသာကို ကာကွယ်ဖို့ အတွက် မျိုးစောင့်ဥပဒေ(Interfaith Marriage Law ) ပြဋ္ဌာန်းချက် တွေ ရှိနေတာမို့ ဗုဒ္ဓဘာသာကိုလည်း အလားတူ ကာကွယ်ပိုင်ခွင့် ရှိကြောင်း၊ ဒီလို ကာကွယ်ဖို့ ဆောင်ရွက်တာဟာ လူ့အခွင့်အရေး ချိုးဖောက်တာ မဟုတ်ကြောင်း ဗုဒ္ဒဘာသာဝင် မြန်မာ အမျိုးသမီးတွေကို အကာအကွယ် ပေးနိုင်ဖို့အတွက် မျိုးစောင့်ဥပဒေ(Interfaith Marriage Law ) တရပ် ပြဋ္ဌာန်းနိုင်ဖို့ လိုအပ်နေပြီ.... ဟု အင်းစိန်မြို့နယ် အောင်ဆန်း တောရ တပ်ဦးကျောင်းတွင် ကျင်းပခဲ့သော အမျိုး၊ ဘာသာ၊ သာသနာ ထိန်းသိမ်း စောင့်ရှောက်ရေး ဩဝါဒ ခံယူပွဲ ခေါင်းစဉ်နဲ့ သံဃာ့အစည်းအဝေးတွင် အဓိက ဆွေးနွေး ဆုံးဖြတ်ခဲ့ကြတာ ဖြစ်သည်။
မျိုးစောင့် ဥပဒေ မူကြမ်းကို သံဃာတော် တွေရဲ့ တိုက်တွန်းချက်အရ ရေးဆွဲခဲ့သော ဥပဒေပညာရှင် ဦးရဲခေါင်ညွန့်ကလည်း..... မြန်မာ အမျိုးသမီးတွေ ဘာသာခြားနဲ့ လက်ထပ်တဲ့အခါ တခြားဘာသာတွေရဲ့ စည်းကမ်း ဥပဒေတွေ ကိုတော့ Statutary Law လို့ ခေါ်တဲ့ ပြဋ္ဌာန်း ဥပဒေ အနေနဲ့ သတ်မှတ်ခံရပြီး မြန်မာ့ ဓလေ့ ထုံးတမ်း ဥပဒေကို ကျတော့ Customary Law လို့ ခေါ်တဲ့ ဓလေ့ထုံးတမ်း ဥပဒေအဆင့်သာ သတ်မှတ်တာကြောင့် ပြဿနာ ဖြစ်လာရင် သူများဘာသာရဲ့ ဥပဒေတွေကိုသာ လိုက်နာ နေရတယ်... ဟု ပြောသည်။
The face of Buddhist Terror ဆိုတဲ့ မျက်နှာဖုံး ဆောင်းပါးကို ဖော်ပြခဲ့တဲ့ Time Magazine ကိုလည်း ဒီအစည်းအဝေးတွင် ရှုတ်ချခဲ့ကြသည်။
သီတဂူ ဆရာတော် အသျှင် ညာဏိသရ က ......အခုအခါ မွတ်ဆလင် နိုင်ငံတွေဖြစ်နေတဲ့ အာဖဂန်နစ္စတန်၊ ပါကစ္စတန်နဲ့ ဘင်္ဂလားဒေ့ရှ် လို နိုင်ငံတွေဟာ တချိန်က ဗုဒ္ဓဘာသာ နိုင်ငံတွေ ဖြစ်ခဲ့တာကို ဆောင်းပါးရှင် Henna Beach က လျစ်လျူရှုခဲ့ တယ်...လို့ ဆိုသည်။
မျိုးစောင့် ဥပဒေ ပြဋ္ဌာန်းနိုင်ရေး သံဃာတော်တွေ ဆွေးနွေး - BBC News မြန်မာ အမျိုးစောင့်ဥပဒေ (၄) မျိုး လူဦးရေတိုးပွားနှုန်း ထိန်းညှိခြင်းဆိုင်ရာ ကျန်းမာရေးစောင့်ရှောက်မှုဥပဒေ (၂၀၁၅ ခုနှစ်၊ ပြည်ထောင်စုလွှတ်တော် ဥပဒေအမှတ် - ၂၈) ကိုးကွယ်ရာ ဘာသာကူးပြောင်းခြင်းဆိုင်ရာဥပဒေ (၂၀၁၅ ခုနှစ်၊ ပြည်ထောင်စုလွှတ်တော် ဥပဒေအမှတ် - ၄၈) မြန်မာဗုဒ္ဓဘာသာဝင်မိန်းမများ အထူးထိမ်းမြားခြင်းဆိုင်ရာဥပဒေ (၂၀၁၅ ခုနှစ်၊ ပြည်ထောင်စုလွှတ်တော် ဥပဒေအမှတ် - ၅၀) တစ်လင်တစ်မယားစနစ် ကျင့်သုံးခြင်းဆိုင်ရာဥပဒေ (၂၀၁၅ ခုနှစ်၊ ပြည်ထောင်စုလွှတ်တော် ဥပဒေအမှတ် - ၅၄) အထက်ပါ အမျိုးစောင့်ဥပဒေ (၄) မျိုးကို နိုင်ငံတော်သမ္မတနှင့် ပြည်သူ့လွှတ်တော်မှ ၂၀၁၅ ခုနှစ်၊ ဩဂုတ်လတွင် တရားဝင်အတည်ပြုလက်မှတ်ရေးထိုးခဲ့သည်။
တိုင်းနှင့်ပြည်နယ်အနှံ့ မျိုးစောင့်ဥပဒေအောင်ပွဲအခမ်းအနားများကို ကျင်းပခဲ့ကြသည်။
၉၆၉ လှုပ်ရှားမှု သည် မြန်မာနိုင်ငံတွင်း အစ္စလာမ် ပြန့်ပွားမှုကို ဆန့်ကျင်သော အမျိုးသားရေး လှုပ်ရှားမှုတစ်ခု ဖြစ်သည် ၉၆၉ ဂဏန်း အမှတ်တံဆိပ်သည် ဗုဒ္ဓ မြတ်စွာဘုရား၏ ဂုဏ်တော် ၉ ပါး၊ ဓမ္မတရားတော်၏ ဂုဏ်တော် ၆ ပါးနှင့် သံဃာတော်တို့၏ ဂုဏ်တော် ၉ ပါးကို ကိုယ်စားပြုသော၊ ဗုဒ္ဓဘာသာဝင်တို့ ယုံကြည်ကိုးကွယ်သည့် ရတနာသုံးပါး ကို ရည်ညွှန်းသည့် သင်္ကေတအမှတ်တံဆိပ် ဖြစ်သည်။
ဤလှုပ်ရှားမှုအား မွတ်ဆလင်ဆန့်ကျင်ရေး အဖြစ် နိုင်ငံတကာက သိရှိလက်ခံထားကြသည်။
လှုပ်ရှားမှုကို ထောက်ခံသော အချို့သော မြန်မာဗုဒ္ဓဘာသာဝင်များကမူ မွတ်ဆလင်ဆန့်ကျင်ရေးဆိုသည်ကို ငြင်းဆိုကြသည်။
ရခိုင်လူမျိုးများအား ခြိမ်းခြောက်နေသော ဘင်္ဂါလီလူမျိုးများအား ဦးတည်သည့် ကာကွယ်ရေးလှုပ်ရှားမှုတစ်ခု ဖြစ်သည်ဟု ဆရာတော် ဦးဝီရသူက ဆိုသည်။
ဤလှုပ်ရှားမှုသည် သာသနာရေးဝန်ကြီးဌာန၏ အရာထမ်းတစ်ဦးဖြစ်သူ ဦးကျော်လွင်က ၁၉၉၀ ဝန်းကျင်တွင် ရေးသားခဲ့သော စာအုပ်မှ အခြေခံခဲ့သည်ဟု Alex Bookbinder က The Atlantic မဂ္ဂဇင်းတွင် ဖော်ပြခဲ့သည်။
အရှေ့တောင်အာရှဒေသတွင် မွတ်ဆလင်များသည် "In the Name of Allah, the Compassionate and Merciful" ဟူသော စာသားအား ဂဏန်းသင်္ကေတ ၇၈၆ ဖြင့် ကိုယ်စားပြု ဖော်ပြကြပြီး စီးပွားရေးလုပ်ငန်းများတွင် ထိုဂဏန်းကို ဖော်ပြထားခြင်းဖြင့် မွတ်ဆလင်များ ပိုင်ဆိုင်ကြောင်း ပြသကြသည်။
၇၊ ၈ နှင့် ၉ ဂဏန်းများ ပေါင်းခြင်းသည် ၂၁ ဖြစ်သဖြင့် ဤသည်ကို ၂၁ ရာစုတွင် မြန်မာနိုင်ငံအား မွတ်ဆလင်များက သိမ်းပိုက်မည့် အကြံအစည်ဟု မြန်မာအစွန်းရောက် ဗုဒ္ဓဘာသာဝင်များက ယုံကြည်ကြသည်။
ဦးဝီရသူ ဆရာတော် ဦးဝီရသူသည် ဤလှုပ်ရှားမှု၏ ဦးဆောင်သူအဖြစ် သတ်မှတ်ထားကြသည်။
မွတ်ဆလင်များ ပိုင်ဆိုင်သည့် ဈေးဆိုင်များကို သပိတ်မှောက်ခြင်းအား ဦးဝီရသူက အားပေးထောက်ခံခဲ့သည်ဟု ဆိုသည်။
၂၀၁၂ ရခိုင်ပြည်နယ် ပဋိပက္ခ ကဲ့သို့သော ဖြစ်ရပ်များကြောင့် ဤလှုပ်ရှားမှုသည် ကြားခံဖြစ်ရကြောင်းနှင့် ၉၆၉ သည် အကြမ်းမဖက် လှုပ်ရှားမှု ဖြစ်ကြောင်း ပြောဆိုခဲ့သည်။
၂၀၁၃ ခုနှစ် ဇွန်လ ၂၀ ရက်နေ့ထုတ် တိုင်းမ် မဂ္ဂဇင်းမျက်နှာဖုံးတွင် ဦးဝီရသူအား "The Face of Buddhist Terror" ဟု ရည်ညွှန်းဖော်ပြခဲ့သည်။
တိုင်းမ် ဆောင်းပါးပါ အချက်များအား ဦးဝီရသူက ငြင်းဆိုခဲ့သည်။
ယင်းမကြာမီ ဦးဝီရသူ မျက်နှာဖုံးဆောင်းပါးပါ ၂၀၁၃ ဇွန်လထုတ် တိုင်းမ် မဂ္ဂဇင်းအား မြန်မာနိုင်ငံတွင် ပိတ်ပင်ခဲ့သည်။
၂၀၁၄ စက်တင်ဘာလတွင် Bodu Bala Sena အဖွဲ့က "သံဃာ့အစည်းအဝေး" ကို ကိုလံဘိုမြို့တွင် ပြုလုပ်ခဲ့ရာ ဦးဝီရသူ တက်ရောက်ခဲ့ပြီး ၉၆၉ လှုပ်ရှားမှုကြီးအနေဖြင့် Bodu Bala Sena နှင့် ပူးပေါင်းဆောင်ရွက်လိုသည်ဟု ပြောကြားခဲ့သည်။
ကိုးကား ပြင်ပလင့်ခ်များ Official website ၉၆၉ Song Category:မြန်မာနိုင်ငံရှိ ဗုဒ္ဓဘာသာ Category:အမျိုးသားရေး အဖွဲ့အစည်းများ။
မင်္ဂလာ (၁၂) ခန်းဟူသည် လောကီမင်္ဂလာသာဖြစ်သည်။
လောကီမင်္ဂလာဆိုသည်မှာ ရှေးအစဉ်အလာအရ ပြုလုပ်လာသည့် လောကီမှုကိစ္စများသာဖြစ်သည်။
သို့ရာတွင် မြန်မာတို့က ယင်းလောကီမှုကိုပင် ဘာသာရေးအသွင်သို့ဆွဲယူကာ ကလေးအတွက် ကုသိုလ်ကောင်းမှု့ပြုသည့်အနေဖြင့် လှူဒါန်းကျွေးမွေးခြင်း ပြုလုပ်လေ့ရှိသည်။
ဤသို့ မိဖများက ကလေးအတွက် ကုသိုလ်ကောင်းမှု့ပြုလျှင် ကလေးလဲ ကုသိုလ်ရသည်ဟု ယုံကြည်ကြသည်။
အာဝါဟမင်္ဂလာ သူ့သမီးကို မိမိသားအတွက် ဆောင်ယူခြင်း မင်္ဂလာ။
ဝိဝါဟမင်္ဂလာ မိမိသမီးကို သူ့သားအတွက် သူ့အိမ်သို့ပို့ခြင်း မင်္ဂလာ။
ဝိဇာယနမင်္ဂလာ သားသမီးဖွားမြင်‌သဖြင့် လူအများကို သိ‌စေအပ်‌‌သော မင်္ဂလာ။
နန္ဒီမုခဒဿနမင်္ဂလာ က‌လေးအား အဖိုးအဖွား အ‌မေအ‌ဖေတို့ကို ဒါသင့်အဖိုး၊ ဒါ သင့်အဖွား စသည်‌ဖြင့်ပြု‌သော မင်္ဂလာ၊ ဖွားပြီး ၃ ရက်‌ရ‌သောအခါ လုပ်‌ရသည်‌။
‌ကေသစ္ဆေဒနမင်္ဂလာ ဆံပင်‌ရိတ်‌‌သောမင်္ဂလာ၊ ဖွားပြီး ၇ ရက်‌ရ‌သောအခါ လုပ်‌ရသည်‌။
ဒေါဠာကရဏမင်္ဂလာ ပုခက်‌တင်‌မင်္ဂလာ၊ ဖွားပြီး ၂ လအတွင်း လုပ်‌ရသည်‌။
တမ္ဗုလာဟာရမင်္ဂလာ ကွမ်းခွံ့မင်္ဂလာ၊ ဖွားပြီး ၇၅ ရက်‌ရ‌သောအခါ လုပ်‌ရသည်‌။
ရဝိန္ဒုဒဿနမင်္ဂလာ ‌နေလပြ‌သောမင်္ဂလာ၊ ၃ လသားအရွယ်‌တွင်‌ လုပ်‌ရသည်‌။
နာမကရဏမင်္ဂလာ နာမည်‌‌ပေးမင်္ဂလာ၊ ဖွားပြီးရက်‌ ၁၀၀ ပြည့်သော‌နေ့၌ လုပ်ရသည်။
ဘတ္တာဟာရမင်္ဂလာ ပထမဆုံးထမင်းခွံ့သောမင်္ဂလာ၊ ၆ လသားအရွယ်တွင် လုပ်ရသည်။
ကေသဗန္ဓနမင်္ဂလာ ဆံထုံးသောမင်္ဂလာ၊ သင့်လျော်သောအခါတွင် လုပ်ရသည်။
ကဏ္ဏဝိဇ္ဈနမင်္ဂလာ နားသမင်္ဂလာ၊ သင့်လျော်သောအခါတွင် လုပ်ရသည်။
ပဗ္ဗဇ္ဇမင်္ဂလာ ရှင်ပြုမင်္ဂလာ၊ သင့်လျော်သောအခါတွင် လုပ်ရသည်။
မှတ်စု မြန်မာတို့သည် ၁ နှင့် ၂ ကိုပေါင်း၍ အာဝါဟ ဝိဝါဟမင်္ဂလာဟု လုပ်ကြသဖြင့် မင်္ဂလာ ၁၂ ခန်းဟု ဆိုကြသည်။
အပြစ်ရှိသော စိတ်များကို အကုသိုလ်စိတ်များဟု ခေါ်၏။
အကုသိုလ်စိတ် (၁၂) ပါးတွင် လောဘမူစိတ် (၈) ပါး၊ ဒေါသမူစိတ် (၂) ပါး၊ မောဟမူစိတ် (၂) ပါးတို့ ပါဝင်သည်။
လောဘမူစိတ် (၈) ပါး သောမနဿသဟဂုတ် ဒိဋ္ဌိဂတသမ္ပယုတ် အသင်္ခါရိကစိတ် ၁ သောမနဿသဟဂုတ် ဒိဋ္ဌိဂတသမ္ပယုတ် သသင်္ခါရိကစိတ် ၁ သောမနဿသဟဂုတ် ဒိဋ္ဌိဂတဝိပ္ပယုတ် အသင်္ခါရိကစိတ် ၁ သောမနဿသဟဂုတ် ဒိဋ္ဌိဂတဝိပ္ပယုတ် သသင်္ခါရိကစိတ် ၁ ဥပေက္ခာသဟဂုတ် ဒိဋ္ဌိဂတသမ္ပယုတ် အသင်္ခါရိကစိတ် ၁ ဥပေက္ခာသဟဂုတ် ဒိဋ္ဌိဂတသမ္ပယုတ် သသင်္ခါရိကစိတ် ၁ ဥပေက္ခာသဟဂုတ် ဒိဋ္ဌိဂတဝိပ္ပယုတ် အသင်္ခါရိကစိတ် ၁ ဥပေက္ခာသဟဂုတ် ဒိဋ္ဌိဂတဝိပ္ပယုတ် သသင်္ခါရိကစိတ် ၁ အဓိပ္ပာယ် သောမနဿသဟဂုတ် = ဝမ်းမြောက်ရွှင်လန်းခြင်းနှင့်တကွဖြစ်သော ဥပေက္ခာသဟဂုတ် = ဝမ်းမြောက်ဝမ်းနည်းမဖြစ်ဘဲ ဒိဋ္ဌိဂတသမ္ပယုတ် = အယူမှားခြင်း ဒိဋ္ဌိယှဉ်လျက် (ကံ - ကံအကျိုးကို မယုံ) ဒိဋ္ဌိဂတဝိပ္ပယုတ် = အယူမှားခြင်း ဒိဋ္ဌိမယှဉ်ဘဲ (ကံ - ကံအကျိုးကိုယုံ) အသင်္ခါရိကစိတ် = တိုက်တွန်းပြုပြင်မှုမပါဘဲ အလိုအလျောက်ဖြစ်သောစိတ် (ထက်မြက်သည့်စိတ်) သသင်္ခါရိကစိတ် = တိုက်တွန်းပြုပြင်မှုကြောင့် ဖြစ်သောစိတ် (ထိုင်းမှိုင်းသည့်စိတ်) Category:အဘိဓမ္မာပိဋကတ်။
ပုစဉ်းတောင်သံကြိုး (ယခင်ရေးထုံး ပုစင်းတောင်သံကြိုး) သည် ဝန်ကြီး ပဒေသရာဇာ ရေးသော ကြိုးသီချင်းတပုဒ်ဖြစ်သည်။
ယခုအခါ ကြိုးသီချင်းကိုလည်းကောင်း၊ စည်းဝါးကိုလည်းကောင်း စတင်လေ့လာသူများအား သင်ကြားပေးလေ့ရှိသော သီချင်းတည်း။
ဂီတအခြေခံ ကြိုး ၁၃ ပုဒ်တွင် အစဆုံးအပုဒ် ဖြစ်သည်။
သီချင်းကိုယ် ထံတျာတေရှင်။
ထံတျာတေရှင်။
ဒျန့်ဒျန့်။
ဒလုဒလု။
ထုံဒျန့်ဒျန့်။
တောပင်တောလုံး နှံ့ပါလို့လေး။
ထက်စငယ်ကောင်းကင်။
မိုးတည့်မိုးတိမ်ပြင်။
စံရွှင်စံရွှင် ပျော်ပါး။
ရွေဘော်တစု များငယ်နှင့်လေး။
သည်မိုဃ်း သည်မိုဃ်းဒေဝါ။
မိုဃ်းတည့်မိုဃ်းဒေဝါ။
အုံ့ကာလေ တဖွဲဖွဲ။
ရွာလေ တသဲသဲ။
တံတျာတေရှင်၊ တံတျာတေရှင်၊ ဒျန့် ဒျန့်။
တံတျာတေရှင်။
ဒလု ဒလု၊ ထုံ ဒျန့် ဒျန့် တျော တေ တံတျာတေဒျန့် တျော တေ တျာ။
ကလပ်ကြီးကြိုး (သီတာ) သီချင်းသည် မြန်မာ့ဂီတ၏ အခြေခံကျဆုံးသော စည်းတစ်ခုဖြစ်သည့် ဝါးလတ်စည်းဖြင့် သီဆိုရသော တေးသီချင်းတစ်ပုဒ်ဖြစ်၍ ဝန်ကြီးပဒေသရာဇာက ရေးဖွဲ့ခဲ့သည်။
ပတ်ဝန်းကျင်၏ တောတောင်ရေမြေ အလှတရာများကို မဟာဂီတအခြေခံသံစဉ်သုံး၍ ရေးဖွဲ့ထားခြင်းဖြစ်သည်။
အခြေခံကြိုးသီချင်း ၁၃ ပုဒ်တွင် ဒုတိယပုဒ်ဖြစ်သည်။
ကလပ်ငယ်ကြိုး ဟူသော တေးသီချင်းလည်း ရှိသည်။
"သီတာ"(ကလပ်ကြီးကြိုး)သီချင်းစာသား တေးပြုစာဆို- ဝန်ကြီးပဒေသရာဇာ သီတာသီတာမြသား။
ကြာကြာကြာငါးပါး။
ကမ်းနား ကမ်းနားဝန်းကျင်။
ငွေသဲပြင်လေတည့်မှ။
ပျော်တည့်ချင်ဘွယ်။
မြစ်တွေးမြစ်တွေးဇင်ယော်။
မြူးတည့်မြူးစံပျော်။
ငှက်တော်လေကြိုးကြာ။
ကျူးရင့်ရင့်သာ။
လိပ်ပြာလေ ပျံကာသွား။
ဟိုမှာသည်မှာနား။
ရေပေါ်မှာလွှားပါလို့။
ကြာဆံကိုစားပါလို့။
ဝဲကာ ပျံလေတည့်မှ။
ဝဲကာပျံ။
ကလပ်ငယ်ကြိုးသည် ဝန်ကြီးပဒေသရာဇာက ရေးဖွဲ့ခဲ့သော တေးသီချင်း တပုဒ် ဖြစ်ကာ၊ မဟာဂီတ. ဝင် ဖြစ်သည်။
ကလပ်ကြီးကြိုး ဟုလည်း ရှိသည်။
ကလပ်ငယ်ကြိုး သာယာသာယာ မြည်လေကြွေး။
သာလိကာငယ်လေကျေး။
ချီခင်စွတ်ကယ်က။
ကျူးတယ်ကျူးတယ်ကို။
သင်တိုင်းဝတ်ကယ်က။
မြူးတဲ့မြူးတယ်ကို။
သံချိုတည့်ဧဧ။
ပယ်တည့် ပယ်ထွေးထွေး။
စာပေးခွန့်ကြ။
ချစ်ရေး ခင်ရေးမျှပါလို့လေး။
အတူစုံစွာ။
စံတည့်စံပျော်ရာ။
ချစ်ခင်လေ ချစ်ခင်လှပါသည်ရှင်။
ချစ်ခင်လေ လွန်မြတ်နိုး။
ဇီတဲ့သာ ဇီဝဇိုး။
ဥချိုး တွံသံ သာပင် သာချည့်လေ။
မ ကို မ ကို ခေါ်သွေး။
မြည်မြည်မြည်ကြလေး။
မယ်ညိုဖြူပြာ။
နီတဲ့နီရွှေဝါ။
ဟင်္သာလေ ပျံကာသွား။
ပိတုံးပိတုံးပျား။
ရေပေါ်မှာ လွှားပါလို့။
ကြာဆံကို စားပါလို့။
ဝဲကာ ပျံလေလေတည့်။
ကျေးဇူးတင်ပါသည် ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/ Category:မဟာဂီတ။
ဆင်မင်းကြိုး သည် ဝန်ကြီး ပဒေသရာဇာ ရေးသားသော မဟာဂီတသီချင်းတစ်ပုဒ် ဖြစ်သည်။
စာသား ဝေဘာဂီရိတောင်နယ်တွင်။
သိကြားနတ်ယာဉ်ဆင်။
သည်ဆင်ကိုတဲ့ပေးအပ်နှင်း။
သိကြား သိကြားမင်း။
လျှင်စေကာ ထံတော်မှာ ဆက်ရမည်မှန်သာ။
နီတွေးတွေး။
ရောင်ပြေးပြေး။
ဘက်မဲ့သာပြိုင်တိုင်းဝေး။
ခြေသည်းလက်သည်းနီတြာ။
နင်းတည့် နင်းခြေရာ။
မြင်ကာ မြင်ကာ မြင်ကာဆင်မျိုး။
ကြောက်ရွံ့ရွံ့စိုး။
ဝေးဝေး ထွက်ပြေးသွား။
ကျုံးကိုမုန်းလို့လား။
ဆီးတားဆီးတား။
ဆီးတား ဆီးတားခါ။
ဆင်ဖြူလာ။
ဆင်နီလာ။
ဆို ဆို ဆိုကြလေး။
ဆင်တော်ပြောင်။
တောင် ပင် တောင်ရှိ။
မျိုးဆဒ္ဒန် လေလေတည့်။
မျိုးဆဒ္ဒန်။
တရုတ် စွမ်းအင် ရင်းနှီးမြှုပ်နှံမှု ကော်ပိုရေးရှင်း () သို့မဟုတ် CPI Group သည် တရုတ်ပြည်မကြီးရှိ အကြီးဆုံး နိုင်ငံပိုင် လျှပ်စစ်ဓာတ်အားထုတ်လုပ်ကော်ပိုရေးရှင်း ငါးခုအနက် တစ်ခုဖြစ်သည်။
၎င်းကို နိုင်ငံတော်ကောင်စီ လက်အောက်ရှိ နိုင်ငံပိုင်ပစ္စည်းကြီးကြပ်ရေးနှင့် စီမံခန့်ခွဲရေးကော်မရှင် (SASAC) က အုပ်ချုပ်ခဲ့သည်။
၎င်းသည် တရုတ်ပြည်နယ် ၂၇ ခုတွင် ဓာတ်အားပေးစက်ရုံများနှင့် ဓာတ်အားထုတ်လုပ်ခြင်းဆိုင်ရာ ဖွံ့ဖြိုးတိုးတက်ရေး၊ ရင်းနှီးမြှုပ်နှံမှု၊ တည်ဆောက်ရေး၊ လုပ်ငန်းလည်ပတ်ရေးနှင့် စီမံခန့်ခွဲရေးတို့ကို လုပ်ကိုင်ခဲ့သည်။
နိုင်ငံ၏ လျှပ်စစ်ဓာတ်အား ၁၀ ရာခိုင်နှုန်းခန့်ကို ထောက်ပံ့ပေးခဲ့သည်။
၂၀၁၅ ခုနှစ်တွင် ၎င်းသည် နိုင်ငံတော် နျူကလီးယားစွမ်းအင်နည်းပညာ ကော်ပိုရေးရှင်း (State Nuclear Power Technology Corporation) နှင့် ပူးပေါင်းကာ နိုင်ငံတော် စွမ်းအင် ရင်းနှီးမြှုပ်နှံမှု ကော်ပိုရေးရှင်း (State Power Investment Corporation) အဖြစ် ဖွဲ့စည်းခဲ့သည်။
စီပီအိုင်၏ကုမ္ပဏီခွဲတစ်ခုဖြစ်သော စီပီအိုင်ယူနန်ကုမ္ပဏီသည်မြန်မာနိုင်ငံဧရာဝတီမြစ်ဝှမ်းစီမံကိန်းများဟုခေါ်တွင်သော မေခနှင့်မလိခမြစ်များပေါ်တွင်ဆည်နှင့်ရေအားလျှပ်စစ်စက်ရုံစီမံကိန်းများတွင်ရင်းနှီးမြုပ်နှံထားသည်။
သဘာဝမြေဩဇာဆိုသည်မှာသက်ရှိသတ္တဝါ နှင့်အပင်တို့၏ရုပ်ကြွင်းများ၊ စွန့်ပစ်ပစ္စည်းများနှင့် ဘေးထွက်ပစ္စည်းများကိုလညး်ကောင်း ယင်းတို့ကို ဆွေးမြေ့စေပြီး ပြုပြင်စီမံ၍ ရရှိသော ပစ္စည်း များကိုလည်းကောင်းဆိုသည်။
အခြားကြည့်ရန် မြေဆွေး Category:မြေဩဇာများ။
ဗောဓိသံသာကြိုး ရေးသူ မြောက်ဘက်တိုက်ဝန် (နေမျိုးမဟာကျော်ထင်) ထွေတလာလာ ထွေတလာလာ။
နေမသာသာ။
ချမ်းပင်ချမ်းမြဧ။
မှိုင်းမှိုင်းဝေဝေ။
မိုဃ်းပင်မိုဃ်းကစွေ။
တောင်လေသုတ်ဖြူး။
ဆောင်းဦး ဆောင်းဦးဟေမာ။
ကိုယ်ထီးနေရာမှာ။
ရွာလာရွာလာ ရော့ရော့စွေ။
လွမ်းမပြေထွေထူး ထပ်ချည်ငဲ့လေ။
သံသရာကံဟောင်း ကပ်ချည်ငဲ့လေး။
မိုဃ်းရောလေရော။
ချမ်းလို့သေအောင်မော။
မိန်းမော မိန်းမော စိတ်ကယ်တွင်။
ကိုယ်ထီးနေမရွှင်။
ထိပ်တင်လေ လွန်ထွေပြား။
ဟိုမှာသည်မှာသား။
ဟိုအဆောင်သွားပါလို့။
သည်အဆောင်သွားပါလို့။
မင်းမျာ့းထိပ်ခေါင်တင်လေတည့်မှ။
မင်းမျာ့းထိပ်ခေါင်တင်။
ဘောင်လားကြိုး ရေးသူ မြဝတီမင်းကြီး ဦးစ ဘုံဆောင်မြင့် ဘုံဆောင်မြင့်။
စိန်ကြောင်ဖလ်ရှိန်လေ။
ညီးလို့လင်းလင်း။
ကြွားကြွား မိုးဖျား။
သီခေါင်လေ ရီမှောင်လေ ဝေးရရှင်းရှင်း။
ကိုးမျက်မြွာငယ်လေ။
စိုးစကြာငယ်လေ။
လောကလောင်းမင်း။
ဘုန်းတေဇာငယ်လေ။
နှုန်းနေဖြာတယ်လေ။
ထွန်းပဝင်းဝင်း။
ရေနန်းဗိမာန်ငယ်လေ။
ထူးလှ ကောင်းခြင်း။
ရွှန်းရွှန်းလန်းလို့။
လျှပ်ပန်း လျှပ်ပန်း။
ထွေးပင်သာ ထွေးလှသောင်းတွင်း။
သီဟာရွှေဗွေခင်းမှာတဲ့။
ရွေတဲ့ရွေညီလာ။
ယာဉ်ဧရာ။
ကြယ်ရံကာ။
သော်တာတွားသို့လေ။
ပြာချေမှောင်။
ခွါသွေရှောင်။
ရွှေဘောင်လားကွန့်လေး။
ရွှေဘောင်လားကွန့်။
များ လှေ ရံလေလေတည့်။
များလှေရံ။
ဘောင်ငင်ကြိုး။
ရေးသူ မြဝတီမင်းကြီး ဇေယျာမြို့ ဇေယျာမြို့။
ရွှေဒွါ ရွှေလှေ များလှ သောင်းသောင်း။
နန်းချင်းနန်းချင်း။
လှော်ချည်လေ ပြိုင်ချည်လေ။
ရေးလှ ပြောင်းပြောင်း။
တီးရွမ်း ခြိမ့်မောင်း။
ဧပင်သာ ဧရင့်ငြောင်း။
ပျော်ကြောင်းဆင်ကာ။
ယာဉ်တဲ့ ယာဉ်သီတာ။
မိုးမြေချာလေ ပတ်ကုံးပတ်ကုံး။
စိုးပင်သာ စိုးသိမ်းကြုံး။
ပေါင်းရုံးဆယ်ဖြာ။
ဦးတဲ့ဦးတင်ကာ။
ဘောင်ငင်ရာ။
ထုံဂန္ဓာ။
မာလာသင်းပျံ့လေ။
ရွှေကေသီ။
လေချီချီ။
သိင်္ဂီဝင်းမှည့်။
ဆင်းသူဇာလေလေတည့်။
ဆင်းသူဇာ။
အချို့ (ရွှေရေသီ) ဟုလည်း သီဆိုကြသည်။
ကေသီမှာ ဆံပင် ဟူသောအနက်။
ရေသီမှာ ရွက်တို့၏ရေသီကြိုး ဟူသောအနက်ရှိသည်။
ဘောင်သိမ်းကြိုး ရေးသူ မြဝတီမင်းကြီး စိမ်းလဲ့လဲ့ညိုပြာ စိမ်းလဲ့လဲ့ညိုပြာ။
ဇေယျာအောင်ခန်း။
ဘောင်တော်ဆိုက်ခါ မြန်းပါလို့။
ရွှေပြည်သူစုံပေါင်း ရှိပန်း။
နန်းနှင့်ယာဉ်ဧရာ။
ပြည့်မျှရံဗိုလ်ပါ။
ကြွေးရင့်ဆော်သံဝွ။
နှဲနှင့်စည် တံမြွာ။
ဆေးလေးညီညာ။
သင်္ခါငါးမည်။
ညှင်းညှင်း တံရှည်ကျူး။
ဘယ်ရာဝင်ရှေးမှာမှ။
တူဟန်လေစံရေး ကြားဘူး။
ထူးချွန်အောင်။
ကဲလွန်အောင်။
ဝေမှောင်ကင်းလို့လေ။
မှန်သိင်္ဂီ။
ရံရွေညီ။
ဒေဝီမင်းနှင့်။
ဆင်း သူ ဇာလေလေတည့်။
တံမြွာ ဟူသည်။
ပတ်သာ- ဒုံမင်း- ခွက်ခွင်း- ပုလွေ- တံရှည်- တံမြွာ ဟူသော။
တူရိယာငါးပါး အပါအဝင်။
နှစ်လုံးပြူး ပုလွေတမျိုးဖြစ်သည်။
သာနိုးပျော်ဘွယ်ကြိုး (သာနိုးပျော်ဘွယ် ဘုန်းတော်ဘွဲ့) ၁၈၀၅ခုနှစ်ခန့် ရေးသူ မြဝတီမင်းကြီးဦးစ စံရာတောင်ကျွန်းလုံးသူ့ စံရာတောင်ကျွန်းလုံးသူ့။
ဥသျှောင်ကျင်ငယ်လေ။
သောင်းမြေပြင်ငယ်လေ။
ထီးဆူဆူကိုလေ။
စိုးလို့ မိုးတော်မူ။
ဘုန်းပန်းငယ်ကြိုင်မွှေး။
မြတ်လေးငယ်တူ။
ကြူပင်ကြူချည့်လေး။
လေးကျွန်းငယ်ယူသိမ်း။
ချမ်းငြိမ်းစကြာ ပိုင်တော်မူချည့်ဘုန်းတော်ရှိန်။
သာနိုးပျော်ဘွယ်ကြိုး (သာနိုးပျော်ဘွယ်မြို့ဘွဲ့) ရေးသူ မြဝတီမင်းကြီး ရွှေပြည်ကြီးဧရာ ရွှေပြည်ကြီးဧရာ။
တည်ထွန်းကျောက်မြို့လေ။
ရွှေပြည်ကြီးဧရာ။
တည်ထွန်းကျောက်မြို့လေး။
သီတာဝန်းရံကာ။
များရေတာ။
ပြင်ကျုံး။
နက်လှ ပြောကျယ်စွာ။
ကြောက်ဘွယ် ကြောက်ဘွယ်သာ။
ငါးပါးမျိုးကြာ။
ငုံအာရေလုံးပြည့်မျှလေ။
ပြည်ကြီးငယ်နံပါး။
တံခါးရှစ်ဆယ်။
သွယ်သွယ်သာ လမ်းမနှင့်လေး။
ရံဝန်း ကာဆီးလုံ။
ပြည့်စုံလက်နက်ပေါင်းငယ်နှင့်။
ကြောက်ငြောင်း ရန်မပြူလေတည့်မှ။
ကြောက်ငြောင်းရန်မပြူ။
သားနိုးပျော်ဘွယ်ကြိုး (သာနိုးပျော်ဘွယ် နန်းဘွဲ့) ရေးသူ မြဝတီမင်းကြီး ကိုးပါးပေါင်းစု ကိုးပါးပေါင်းစု။
မျက်ရှင်မျက်ရှင်။
ရောင်ခြည်လေ။
မီးရှူးထွန်းသို့။
ပြောင်ပြောင် ပြောင်ပြောင် ပပဝင်း။
နေရောင်လ ထင်ခါ။
လ ပင်သာ။
ဆိုမှားမိမိလေ။
ဆိုမှားမိမိလေး။
ရှူကြည့်တိုင်းထွေထွေ။
လင်းလေလေ။
ရောင်ချင်းစပ်ကြကြလေ။
ဆောင်တိုင်းမှာ ဘုံတိုင်းမှာ။
အံ့ရာအခြားခြားငယ်နှင့်။
သိကြားတစ်ဆူလို။
သာနိုးပျော်ဘွယ်ကြိုး ရေးသူ မြဝတီမင်းကြီး ရွှေဘုန်းရွှေဘုန်းတော်လေတည့်မှ ရွှေဘုန်းရွှေဘုန်းတော်လေတည့်မှ။
လွန်ကဲစည်ထွန်းပေါ်။
သက်တော်ရာကျော် လျှမ်းမျှမျှ။
ရွှေနန်းမှာ စံကာသာ။
ရှည်ပင်သာ ရှည်ကြောင်း ပပလေး။
တောင်ဇမ္ဗူကျွန်းပတ်ကုံး။
ထီးတရာမင်း ညွတ်ရုံး။
ကြုံးသစ္စာခံလေတည့်မှ။
ကျိုးညွတ်ခါနွှံ။
နိုင်ငံကြေညာ လင်း အပွင့်ပွင့်။
သာယာစည်ပင် ပွားအဆင့်ဆင့်။
သံသရာ ဝဲ-ခနောင်း။
နောင်မသွေဘဲ ကူးကြောင်း။
ရုံးပေါင်းညွတ်ပျောင်း။
ထပ်လောင်းကျွန်တထွေ။
ရှည်ရှည်တိုင်း။
ကြာကြာတိုင်း။
ငြိမ်းလေလေ။
ဧလေလေ။
သွေမည်ဘဲမို့။
နိဗ်ဗာန်ရွှေပြည်ပွဲကိုလှ။
နွှဲ စံ ပျော်လေလေတည့်။
နွှဲစံပျော်။
နဒီမော်ပြင်ကြိုး သီတာသီတာ ဧရာကြီး သီတာသီတာ ဧရာကြီး။
မျှော်တဲ့သာ မျှော်ရာမနီး။
မြစ်ကြီးမြစ်ကြီးအဏ္ဏဝါ။
ဝဲတဲ့ ဝဲဩဃာ။
သဲငွေသောင်ယံမှာ။
ဘွယ်ရာတောင်း။
ရှာရန်နွဲ့နွဲ့နောင်း။
ရုံးပေါင်း ရုံးပေါင်း စုံတခွင်။
မလပ်ဘယ်ညာဖြိုးပါလို့။
မိုးလုံး မိုးလုံး အပြည့်ဆင်။
စီးသွင်သွင် နဒီခြား။
ရေဆိုင်ပေါက်သို့အလား။
ခြားနားသီခေါင်။
ရည်မှောင်လေ ပါတ်လည်။
နတ်စည်တံမြွာကျူး။
မြူးလာပဇ္ဇုန်။
လေဟုန်လေသွေးခါ။
ရွှေရင်တုန်လို့ဧ။
လေရူးဆော်လာ ပင်လယ်ဝေ။
လှိုင်းထပါလို့လေး။
ထက်ခွင်ဒေဝ အမ္ဗုန်သာ။
ရိုက်ငြောင်းပဉ္စင်္ဂါ။
ယမုန်နာ ဟိုဘက်ကမ်း။
ဘယ်မှာ ရှိလိမ့်မှန်း။
ရော်ကာ ရော်ကာ ရမ်းပါလို့။
ဖြေမရွှင်ပမ်းသည်နှင့် ရစ်သန်းပတ်လည်ကာ ငယ်လေတည့်။
ရစ်သန်းပတ်လည်ကာ။
ဘုန်းတော်ဘွဲ့ ထောင်ရောင်နေ ထောင်ရောင်နေ။
မှောင်မှောင်ချွေ။
အမရ ရွှေဘုံမြေ။
ရေဝ ရေဝ ရေဝနန်းမ။
ဘုန်းတော်ရောင် ထွန်းပ ပါလို့လေး။
သက ငယ်မဉ္ဇူ။
မွှေးတည့်မွှေးလှိုင်ကြူ။
ဇမ္ဗူခွန်ယူ။
ဝှန်ဆူဖြန့်မိုး။
အုံးပင်အုံးခြိမ့် စိုးပါလို့လေး။
သာမျိုးသာမျိုးခြံ့ရံ။
တောင်တည့်တောင်တမန်။
ဆဒ္ဒန် ဆဒ္ဒန် ဆဒ္ဒန် ကြာတော။
ရေကြည် ဇောင်းကလောငယ်နှင့်လေး။
အံ့ဩ ကုန်နိုင်ဘွယ်လေး တည့်မှ။
ကန်ကြီးအောင်ပင်လယ်။
ရှုဘွယ်နက်ကျယ်။
ရှုဘွယ်သာခင်း။
နန္ဒာ မြအဆင်းငယ်နှင့်။
မြစ်မင်းဧရာရုံလေတည့်မှ။
ပျော်ခင်းသည်မှာဆုံ။
သောင်းလုံးလုံ့ ကြေးမုံ။
ရွှေဘုံအောင်ခန်း။
သော်တာတက်သစ်ဆန်းသည်သို့။
မင်းခမ်းရွေညီလာလေတည့်မှ။
မင်းခန်းရွေညီလာ။
ဗုဒ္ဓသာသနာနှစ်ကို မှန်ကန်စွာ တွက်ချက်လိုပါက ယခုအခါ သာသနာသက္ကရာဇ် နှစ်ပေါင်း၂၆၀၀ ကျော်ခဲ့ပြီဖြစ်သည်။
သမိုင်းပညာရှင်များသည် ဗုဒ္ဓမြတ်စွာဘုရား၏ မွေးဖွားချိန်အား ဘီစီ ၆၂၃ ဟု သက်တမ်းသတ်မှတ်ကြသည်။
Buddha Purnima 2017 – The Birthday of Buddha – Significance, Celebration & Date in 2018 ယနေ့ကမ္ဘာတွင် သာသနာ သက္ကရာဇ်ကို ဗုဒ္ဓ ပရိနိဗ္ဗာန် စံလွန်တော်မူသည့် ဘီစီ ၅၄၃ မှစပြီး ရေတွက်သောကြောင့်(သဗ္ဗညု မြတ်စွာဘုရားသခင် ပရိနိဗ္ဗာန် စံဝင်တော်မူ သည့်နှစ်ကို သာသနာ သက္ကရာဇ် ၁ နှစ်ဟူ ၍ စတင် ရေတွက်ခဲ့ရာ ၊ ဥပမာ-ခရစ်နှစ် ၂၀၁၂ တွင်၂၅၅၅ ဗုဒ္ဓ သာသနာနှစ် (၂၀၁၂+ဘီစီ ၅၄၃=၂၅၅၅ ဗုဒ္ဓ သာသနာနှစ်ဖြစ်နေသည်။
ထိုသို့ တွက်ချက်နည်းမှာ မမှန်ကန်ကြောင်း ) ဗုဒ္ဓသာသနာနှစ်ကို မှန်ကန်စွာ တွက်ချက်လိုပါက မြတ်စွာဘုရားက ဗုဒ္ဓဝါဒ ကို စတင်တည်ထောင်ခဲ့သော (ဘီစီ ၅၈၈) မှစပြီး ရေတွက်ရမည်ဖြစ်ကြောင်း သီတဂူဆရာတော် ဦးဉာဏိဿရ၊ ချမ်းမြေ့ဆရာတော် အရှင်ဇနကာဘိဝံသ နှင့် မြန်မာ့သမိုင်းပညာရှင် ဦးမြင့်ကြွယ် (မြို့မမြင့်ကြွယ်) တို့က မှတ်ချက်ပြုခဲ့သည်။
(ယနေ့သာသနာနှစ်+ ၄၅ ဝါ ဖြစ်ရပါမည်။
) ဥပမာ-ခရစ်နှစ် (၂၀၁၂ )တွင် (၂၆၀၀) ဗုဒ္ဓ သာသနာနှစ်(၂၀၁၂+ဘီစီ ၅၈၈=၂၆၀၀ ဗုဒ္ဓ သာသနာနှစ်) ဖြစ်ရပါမည်။
ထို့ကြောင့် ဗုဒ္ဓဘာသာသာသနာ သက်တမ်း သည် ရွှေတိဂုံစေတီတော် ၏ သက်တမ်းနှင့် အတူတူဖြစ်ကြောင်း သမိုင်းအထောက်အထားများအရ အတည်ပြု မှတ်သားနိုင်သည်။
နေမဝင်သော ဗုဒ္ဓနိုင်ငံတော်ကြီးတည်ရှိခဲ့ပုံ ဤမျှရှည်လျားသော နှစ်ပရိစ္ဆေဒကာလအတွင်း ဖြတ်သန်းချီတက်လာ ခဲ့ရသော ဗုဒ္ဓသာသနာတော် ၏ ၂၆၀၀ ခရီးလမ်းမတလျောက် ပြန်လည်မျှော်ကြည့်၍ အတိတ်ကိုလှန် ဇာတ်ကြောင်း ပြန်ရပါမူ ရွှင်လန်းအားတက်ဖွယ်၊ ဝမ်းနည်းကြေကွဲဖွယ်၊ အံ့ဩထိတ်လန့်ဖွယ်၊ အောက်မေ့တသလွမ်းဆွတ်ဖွယ် တို့နှင့် ပြည့်လျှမ်းနေသော ဝတ္တုရှည်ကြီးတစ်ပုဒ်နှင့် တူလှပေတော့သည်။
သာသနာ၂၆၀၀ ခရီးစဉ် သမိုင်းတလျှောက်၌ ဗုဒ္ဓသာသနာတော်သည် မှိန်ခဲ့တခါ သာချီတလှည့် ဖြစ်ခဲ့ရ၏။
ငှက်ခါးပျံသလို နိမ့်တုံမြင့်တုံ ကြုံခဲ့ရသည်။
ခေတ်အဆက်ဆက် အတွင်းရန်သူ အပြင်ရန်သူတို့၏ တိုက်ခိုက်ထိုးနှက်ချက်များနှင့် ရင်ဆိုင်ခဲ့ရသည်။
အဖျက်အဆီးများ ဖယ်ရှား၍ အတားအဆီးများကို ဖြတ်ကျော်ခဲ့ရသည်။
သာသနာပြင်ပ အညတိတ္တိယတို့သည် ရံခါပြင်ပမှဝါဒချင်းယှဉ်ပြိုင် တိုက်ခိုက်ခဲ့ကြ၍ ရံခါသာသနာအတွင်း ဝင်ကာ ပူးသတ်ခဲ့ကြသည်။
သာသနာ့ဝန်ထမ်း ရဟန်းတော်များအထဲမှာလဲ သာသနာ့ရန်ဆူးရန်ငြောင့်များ ပေါ်ထွက်ခဲ့ပြန်သည်။
အသားထဲမှ လောက်ထွက်၍ သံကိုသံဖျက် သံချေးတက်ခဲ့သည်။
ယင်းသာသနာ့ဆူးငြောင့်ခလုပ်များကို ဖယ်ထုတ်ရာမှ ဂိုဏ်းကွဲများ ဖြစ်ပေါ် ခဲ့ရသည်။
ဆေးကြောဖယ်ရှားပစ်လိုက်သော အညစ်အကြေး များကပင် အင်အားစုကာ တစထောင်လာကြ ပြန်သည်။
ဗုဒ္ဓသာသနာတော်သည် ရံခါ သာသနာ့ဒါယကာ ဘုရင်မင်းမြတ်တို့၏ ချီးမြှောက် ထောက်ပံမှု ခံရ၍ ရံခါဆန့်ကျင်ဘက် ဘုရင်တို့၏ ဖိနှိပ်ညှဉ်းပန်းမှု ခံခဲ့ရသည်။
ရံခါလျစ်လျူရှုခြင်း ခံခဲ့ရ၍ ရံခါပြည်နှင်ဒဏ်ခတ်ခြင်းကို ခံခဲ့ရသည်။
တခေတ်တခါက ဗုဒ္ဓဘာသာ ကိုးကွယ်ပါမှ ခေတ်မီသည်ဟု ယူစခဲ့ကြရာမှ တဖန်တခေတ်ပြောင်းလာသောအခါ ဗုဒ္ဓဘာသာကို ခေတ်နောက်ကျသည်ဟု ယူဆလာကြပြန်သည်။
ဘုရင်မင်းမြတ်တို့၏ ဘွဲ့တံဆိပ်နာမကို ပါဠိဘာသာဖြင့် ခံယူကြ၍ စကားပြောရာ၌ပင် ပါဠိစကားလုံး များများညှပ်ပြောနိုင်မှဂုဏ်ရှိသည်ဟု ယူဆခဲ့ကြရာမှ တဖန်အခြားခေတ်တစ်ခု၌ ပါဠိဝေါဟာရကို တတ်နိုင်သမျှ ရှောင်ကွင်းဖယ်ထုတ်ရန် ကြိုးပမ်းကြပြန်သည်။
ဗုဒ္ဓမြတ်စွာ၏ သာသနာတော် သည် တခေတ်တခါက အနောက်သို့လားသော် ဂန္ဓာရ တိုင်းခေါ် ပါကစ်စတန်ပြည်၊ အာဖဂန်နစ္စတန်ပြည်၊ ခိုတန်ခေါ် တာကစ်စတန်ပြည် နှင့် ယောနကာလောကခေါ်သော တူရကီ၊ ဂရိနိုင်ငံ များအထိပြန့်နှံ့ထွန်းကားခဲ့သည်။
ဂင်္ဂါမြစ်မှဗော်ဂါမြစ်သို့တိုင်အောင် သာသနာ ရောင်ဝါထွန်းကားခဲ့ပေသည်။
မြောက်သို့လားသော် ဆစ်ကင်းပြည်၊ ဘူတန်ပြည်၊ တိဗက်ပြည်၊ မွန်ဂိုလျပြည်၊ တရုတ်ပြည်၊ ဆိုဗီရက်ရုရှားနိုင်ငံ ဆိုက်ဗေရီးယားအထိ ပြန့်နှံ့ခဲ့၍ ယခုတိုင်ဆက်လက်တည်ရှိနေဆဲ ဖြစ်သည်။
အရှေ့ သို့လားသော် သု၀ဏဒီပခေါ် (အင်ဒိုနီးရှား)နှင့် သုဝဏဘုမ္မိခေါ် မြန်မာနိုင်ငံ၊ ထိုင်း၊ လာအို၊ ကမ္ဘောဒီးယား၊ ဗီယက်နမ်၊ ကိုရီးယား၊ ဂျပန်အထိ ပြန်နှံ့၍ ယခုထိ အချို့နိုင်ငံများ၌ သာသနာတည်ရှိနေလေသည်။
ဤသို့လျှင် နေမဝင်သော ဗုဒ္ဓနိုင်ငံတော်ကြီးတည်ရှိခဲ့ပုံကို ပြန်လည်မှန်းဆကြည့်နိုင်ရန် ရာစုနှစ်အလိုက် အတိတ်ကို လှန်၍ ဇာတ်ကြောင်းပြန်ပါမူ - ဗုဒ္ဓသာသနာနိဒါန်း သာသနာနှစ် – ၁ (အစ ) ရာဇဂြိုဟ်ပြည်တွင် အဇာတသတ်မင်းကြီး၏ ကာကွယ်စောင့်ရှောက် ထောက်ပံ့မှုကို ခံယူ၍ အရှင်မဟာကဿပ၊ အရှင်ဥပါလိ၊ အရှင်အာနန္ဒာ အမှူးပြုသော ရဟန္တာ ၅၀၀ တို့စုပေါင်းညီညာ ပထမသင်္ဂါယနာ တင်တော်မူခဲ့ကြသည်။
ဘုရားဟောဒေသနာတော်ကို နုတ်ပယ်ဖြည့်စွက် ပြင်ဆင်ခြင်းမပြုကြရန် မူချမှတ်တော်မူခဲ့ကြသည်။
သာသနာနှစ် – (၁) ရာစု ဝေသာလီပြည်တွင် ကောသလမင်းကြီး၏ အထောက်အပံ့ခံယူ၍ အရှင်မဟာယသ နှင့်တကွ ရဟန္တာမထေရ် ၇၀၀ တို့ ဒုတိယသင်္ဂါယနာ တင်ခဲ့ကြသည်။
ဝိဇိလီတိုင်းသားရဟန်းများသည် ဝိနည်းတော်ကို ပြင်ဆင်ဖြည့်စွက်လိုကြ၍ မဟာသံဃိကဂိုဏ်းအဖြစ် သီးခြားခွဲထွက်ခဲ့ကြသည်။
သာသနာနှစ် – (၂) ရာစု မဟာသံဃိကဂိုဏ်း၏ ရှေ့ဆောင်လမ်းပြမှုကြောင့် ဂိုဏ်းကွဲများ ဆက်ကာဆက်ကာ ပေါ်ထွက်ခဲ့သည်။
မဟာသံဃိကဂိုဏ်းမှ ဂိုဏ်းကွဲ ၅ခု ထွက်ပေါ်ခဲ့၍ ထေရဝါဒမှ ၁၁ ဂိုဏ်း ကွဲထွက်ပြန်သည်။
ဂိုဏ်းကွဲ အသေးအဖွဲ့များကိုပါ ထည့်သွင်းရေတွက်ပါက သံဃာဂိုဏ်းပေါင်း ၃၀ အထက် အကွဲအပြဲခေတ်စားခဲ့သည်။
ထိုခေတ်က မြန်မာနိုင်ငံ သရေခေတ္တရာမြို့တွင် ဗုဒ္ဓသာသနာ ထွန်းကား၍ ဒွတ္တပေါင်မင်းကြီးလက်ထက် စေတီကြီး ၆ ဆူ တည်ခဲ့ကြောင်း မြန်မာ့သမိုင်း၌ ပြဆိုထားသည်။
သာသနာနှစ် – (၃) ရာစု အရှင်မဟာမောဂ္ဂလိပုတ္တတိဿထေရ် အမှူးပြုသော ရဟန္တာရှင်မြတ် ၁၀၀၀ တို့သည် အာသောကမင်းကြီးကာကွယ်စောက်ရှောက် ထောက်ပံ့မှုခံယူ၍ တတိယသင်္ဂါယနာ တင်တော်မူခဲ့ ကြသည်။
ဗုဒ္ဓဘာသာဂိုဏ်းကွဲ အယူဝါဒအားလုံးကို ထေရဝါဒဘက်မှ ပြန်လည်ဖြေရှင်းပယ်ဖျက်နိုင်နင်းသော ကထာဝတ္တုကျမ်းကြီးကို အရှင်မဟာမောဂ္ဂလိပုတ္တတိဿ ထေရ်က ရဟန်း တော် ၁၂ သိန်းတို့ ၏အလည်၌ ဟောကြားတော်မူခဲ့သည်။
အနောက်သို့လားသော် ဂန္ဓာရတိုင်း နှင့် တူရဂီ ဂရိတ်တို့ ဒေသ ယာနကလောတိုင်အောင် လည်းကောင်း အရှေ့ သို့လားသော် သု၀ဏဘူမိခေါ် မြန်မာနိုင်ငံ နှင့် ထိုင်းနိုင်ငံတိုင်အောင်လည်းကေင်း တောင်သို့လားသော် သီရီလင်္ကာခေါ် သီဟိုဠ် ကျွန်း တိုင်အောင်လည်းကောင်း မြောက်သို့လားသော် ဟိမဝန္တာတောင်တန်းဒေသ တိုင်အောင် လည်းကောင်း ဗုဒ္ဓ သာသနာ တော်ပြန့်နှံ့စေရန် ရဟန္တာ မထေရ်ကြီးများ၏ အမိန့်အရ အာသောကမင်းကြီးသည် ၉တိုင်း ၉ဌာန သို့ သာသနပြုစေလွှတ်ခဲ့သည်။
သာသနာနှစ် – (၄) ရာစု အိန္ဒိယပြည်တွင် ဗုဒ္ဓသာသနာတော်ကို ချီးမြှင့် ထောက်ပံ့သော သာသနာ့ဒါယကာ မောရိယ မင်းဆက် ပြုတ်၍ ဗြဟ္မဏ ဘာသာဝင် ဘုရင်များနန်းတက်ခဲ့သည်။
ဗြဟ္မဏ ဘုရင် တို့၏ နှိပ်စက် မှုကြောင့် ဟီနယာန သဗ္ဗတ္တိဝါဒဂိုဏ်း မှာ အိန္ဒိယအနောက် ပိုင်းသို့ပြေးခဲ့ရ၍ ထေရဝါဒ ဂိုဏ်းမှာ အိန္ဒိယတောင်ပိုင်း ထံသို့ ရွေ့ခဲ့ရသည်။
ဗြဟ္မဏ ဘုရင်တို့သည် သက္ကတ ဘာသာကို ဦးစားပေးရာ ၎င်း တို့၏မျက်နှာသာပေး ခံလို မှုကြောင့် ဟီနယာန သဗ္ဗတ္တိ ဝါဒဂိုဏ်း သည် ဘုရား ဟောပါဠိတော်များကို ပါဠိဘာသာမှသက္ကတ ဘာသာ သို့ပြောင်းလဲ ခဲ့ကြသည်။
ထိုခေတ်မှာပင် သီဟိုဠ်ကျွန်းကို စောဠတိုင်းမှ ဧဠာရမည်သော ဗြဟ္မဏဘုရင် သည် ကျူးကျော် တိုက်ခိုက် သိမ်း ပိုက် ၍ ဗုဒ္ဓသာသနာတော်ကို နှိပ်စက်ဖျက်ဆီးခဲ့သည်။
ဒုဋ္ဌဂါမဏိ မင်းကြီးက မိစ္ဆာဒိဋ္ဌိ ကျေးကုလား တို့ကို တိုက်ခိုက်နှိမ်နှင်း၍ ဗုဒ္ဓသာသနာတော် ကို ကာကွယ်စောက်ရှောက် ချီးမြှင့်ခဲ့ သည်။
သာသနာနှစ် – (၅) ရာစု ပန်ဂျပ်ပြည်နယ် သာဂလမြို့တော်တွင် ဂရိတ်နွယ်ဝင် မိလိန္ဒမင်းကြီး၏ အမေးကို ရဟန္တာ အရှင် နာဂသိန် ကဖြေဆိုသောမိလိန္ဒပဉာ ပါဠိတော်ကျမ်းကြီးပေါ်ထွန်းခဲ့သည်။